ИЗСЛЕДОВАТЕЛСКИ ПРОЕКТ

Договор №8010-49 от 17.04.2018 г.

Тема: **„Равнище на формираност на комуникативноречевите компетентности на учениците в началния етап на основната степен на образование през погледа на родители и учители“**

Вид на проекта: тематичен проект

Ръководител: проф. дпн Нели Иванова

Факултет по педагогика Катедра Дидактика

В изпълнение на работната програма по темата на проекта беше проучена литература по изследвания проблем и беше подготовен и изработен изследователският диагностичен инструментариум по темата на проекта – анкети за учители и родители на деца в 1.-4. клас. Анкетите са нестандартизирани или частично стандартизирани, от смесен тип с вградени оценъчни (рейтинг) скали. Беше проведено изследване по темата на проекта както на територията на страната, така и извън нея - в български училища в чужбина. Общият брой на изследваните лица е 1518, като 459 от тях са начални учители, а 1059 - родители на ученици в 1.-4. клас. Изследването е осъществено от докторанти и студенти, членове на научния колектив на проекта, под научното ръководство на проф. дпн Нели Иванова. Осъществена е обработка и анализ на резултатите от проведеното изследване от членовете на научния колектив на проекта, в който участват 2-ма университетски преподаватели; 4-ма докторанти и 2-ма студенти.

 За разпространението на резултатите от проведеното изследване по темата на проекта са подготвени 3 публикации в национални и международни списания – индексирани и реферирани, и неиндексирани и нереферирани; участие с доклади на 3 членове на научния екип в международна конференция и публикации (3 броя по темата на проекта) в сборника от конференцията; организирани са 3 кръгли маси по темата на проекта.

 Списък на публикациите в списания, реферирани в международни бази данни (ISI Web of Knowledge, SCOPUS или др.:

Polihronov, D. CONDITIONS FOR THE FORMATION OF THE COMMUNICATION AND SPEECH COMPETENCES OF THE STUDENTS AT THE TIME OF LITERARY DEVELOPMENT IN THE BULGARIAN SCHOOLS ABROAD (Полихронов Д. УСЛОВИЯ ФОРМИРОВАНИЯ КОМMУНИКАТИВНЫХ КОМПЕТЕНЦИЙ УЧАЩИХСЯ В ПЕРИОД ОБУЧЕНИЯ ГРАМОТЕ В БОЛГАРСКИХ ШКОЛАХ ЗА РУБЕЖОМ) - Бюллетень науки и практики, № 7 (июль), 2018, с.473-482.)

Списък на публикациите в нереферирани списания и сборници (Иванова, Ал., Ст. Бонев Ниво на формираност на комуникативноречевите компетентности на учениците в началния етап на основната степен на образование – според учители и родители. – Предучилищно и училищно оразование, № 5, 2018, с. 141-148. Иванова, Н. Научна визита на докторанти от Факултета по педагогика на СУ „Св. Климент Охридски“ в университета „Ян Кохановски“ – Келце, Полша. – Предучилищно и училищно оразование, № 5, 2018, с. 149-150.

Участие в международна конференция с доклади: Иванова, Н. Формирани ли са комуникативноречевите компетентности у учениците в начална училищна възраст според родителите и учителите им? В: Взаимодействие на преподавателя и студента в условията на университетското образование: традиции и иновации. Сборник с научни доклади. Втора книга. 2018, с. 542-546. (Международна научна конференция на тема: Взаимодействие на преподавателя и студента в условията на университетското образование: Традиции и иновации., проведена в Китен, 02.09.-06.09.2018) Тодорова, Д. Изграждане на умения за четене с разбиране на художествен текст в контекста на обучението по български език и литература през погледа на родители и учители. В: Взаимодействие на преподавателя и студента в условията на университетското образование: традиции и иновации. Сборник с научни доклади. Втора книга. 2018, с. 559-562. (Международна научна конференция на тема: Взаимодействие на преподавателя и студента в условията на университетското образование: Традиции и иновации., проведена в Китен, 02.09.-06.09.2018) Петрова, Д. Равнище на формираност на комуникативноречевите компетентности у учениците от начален етап на основната степен на образование през погеда на родителите. В: Взаимодействие на преподавателя и студента в условията на университетското образование: традиции и иновации. Сборник с научни доклади. Втора книга. 2018, с. 563-568. (Международна научна конференция на тема: Взаимодействие на преподавателя и студента в условията на университетското образование: Традиции и иновации., проведена в Китен, 02.09.-06.09.2018)

По темата на проекта са проведени кръгли маси с доклади на членовете на научния колектив.

Чрез проекта е изграден механизъм, който стимулира личната мотивация на членовете на научния колектив, включен в изпълнение на дейностите (преподаватели, докторанти и студенти), да придадат устойчивост на научното творчество.